Telefoni i ri iPhone 4S i kompanisë Apple
Telefoni i ri del në një treg me konkurrencë të fortë, ku telefoni Android ka arritur të tërheqë një pjesë të mirë të përdoruesve
Kompania Apple prezantoi dje versionin e ri të telefonit shumë popullor iPhone. Modeli i ri iPhone 4s ofron programe të reja, por ndeshet me një konkurrencë gjithnjë e më të fortë në treg. Iphone i ri, i prezantuar nga shefi ekzekutiv i kompanisë Tim Kuk, ka një procesor shumë më të shpejtë dhe një aparat fotografik me cilësi më të lartë, siç shpjegon nënpresidenti i kompanisë Fil Shiller: Telefoni ka një funksion për të ndihmuar virtualisht përdoruesin kur ka pyetje për shembull për të gjetur një restorant. Me këtë telefon bëhen kërkime në internet, mund të planifikosh takimet dhe të shkruash mesazhin zanor që i diktohet iPhonit. Sistemi i diktimit do të ofrohet fillimisht për gjuhët angleze, gjermane dhe franceze. Për përdoruesit e produkteve Apple, çdo artikull i ri është i mirëpritur. Në universitetin e Kalifornisë së Jugut, Daylen Rigs që ndjek studimet për doktoraturë është shumë i kënaqur me produktet e firmës Apple: Kristofer Tod nga Majami i Floridas mendon se produkti i ri është mjaft i avancuar: Por kompania Apple mund të jetë viktimë e suksesit të vet, thotë analistja e tregut të telekomunikacioneve Elizabet Fajf, pranë Universitetit të Kalifornisë së Jugut: Sistemi Android, i zhvilluar nga kompania Google dhe partnerët e saj, po tërheq përdorues nga Apple. Një rënie e vogël dje e aksioneve të Apple çon në përfundimin se Wall Street priste më shumë nga produkti i ri. Disa përdorues ankohen se është shumë i ngjashëm me telefonin e mëparshëm. Por kjo përdoruese është entuziaste: Apple thotë se iPhone është telefoni më i shitur në botë dhe kompania shpreson se modeli i ri do të ndihmojë për të ruajtur epërsinë në treg. iPhone 4S do të dalë për shitje në tregun amerikan dhe disa tregje të tjera të fuqishme më 14 tetor.